KTB ออกโปรฯสินเชื่อSME วงเงินสูง40ลบ.
KTB ออกโปรใหม่ "สินเชื่อกรุงไทยช่วย SMEs 4.0" ให้สินเชื่อผู้ประกอบการSME ขนาดกลาง วงเงินกู้สูงสุด 40 ลบ. ส่วนผู้ประกอบการ SME ขนาดเล็ก กู้ได้สูงสุด 20 ล้านบาท 
28 มิ.ย. 2560

นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลางธนาคารกรุงไทย จำกัด (มหาชน) หรือ KTB เปิดเผยว่า ธนาคารเข้าร่วมร่วมงาน SMART SME EXPO 2017  ระหว่างวันที่ 29 มิถุนายน – 2 กรกฎาคม 2560 ที่อิมแพ็ค เมืองทองธานีว่า
โดยธนาคารเตรียมนำ สินเชื่อกรุงไทยช่วย SMEs 4.0 ให้บริการกับผู้ประกอบการ SME ขนาดกลาง ให้วงเงินกู้สูงสุด 40 ล้านบาท แบ่งเป็น 3 แพ็คเกจ แพ็คเกจที่ 1 ลูกค้าที่มีหลักประกัน กรณีเงินกู้ระยะยาว ดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4% ต่อปี
รวมทั้งแพ็คเกจที่ 2 ลูกค้าที่มีข้อจำกัดเรื่องหลักประกัน สามารถใช้ บสย. ค้ำประกันได้ 100% กรณีเงินกู้ระยะยาว ดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4.5% ต่อปี แพ็คเกจที่ 3 วงเงิน Factoring สำหรับลูกค้าที่ต้องการสภาพคล่องระหว่างรอเรียกเก็บหนี้การค้า ดอกเบี้ยปีแรก 4% หลังจากนั้น MOR-0.25% ต่อปี
สำหรับผู้ประกอบการ SME ขนาดเล็ก กู้ได้สูงสุด 20 ล้านบาท แบ่งเป็น 2 แพ็คเกจ แพ็คเกจที่ 1  ลูกค้าที่มีหลักประกัน กรณีเงินกู้ระยะยาว อัตราดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4% ต่อปี ส่วนแพ็คเกจที่ 2 ลูกค้าที่มีข้อจำกัดเรื่องหลักประกัน สามารถใช้ บสย. ค้ำประกัน กรณีเงินกู้ระยะยาว ดอกเบี้ยคงที่ 3 ปี กรณีเงินกู้หมุนเวียน ดอกเบี้ยปีแรก 4.5% ต่อปี
ขณะที่สินเชื่อ KTB CLMV สำหรับลูกค้า SME ที่ทำธุรกิจกับคู่ค้าในประเทศกัมพูชา สปป.ลาว เมียนมาร์ และเวียดนาม แบ่งเป็น 2 แพ็คเกจ แพ็คเกจที่ 1 ลูกค้าที่มีหลักประกัน กรณีเงินกู้หมุนเวียน ดอกเบี้ยปีแรก 3.9% ต่อปี กรณีเงินกู้ระยะยาว ดอกเบี้ยคงที่ 3 ปี
ส่วนแพ็คเกจที่ 2 ลูกค้าที่มีข้อจำกัดเรื่องหลักประกัน สามารถใช้ บสย. ค้ำประกันได้ 100% กรณีเงินกู้หมุนเวียน ดอกเบี้ยปีแรก 4.4% ต่อปี กรณีเงินกู้ระยะยาว ดอกเบี้ยคงที่ 3 ปี และสำหรับลูกค้าที่ต้องการออกหนังสือค้ำประกันการซื้อสินค้า ธนาคารคิดค่าธรรมเนียมพิเศษเริ่มต้นที่ 1.5% ต่อปี
ทั้งนี้ภายในงาน หากลูกค้าเปิดบัญชี พร้อมเพย์นิติบุคคล รับอัตราดอกเบี้ยพิเศษ 0.5% ต่อปี พร้อมได้รับการยกเว้นค่าธรรมเนียมแรกเข้าการใช้บริการ KTB Corporate Online ซึ่งบริการดังกล่าวสามารถทำธุรกรรมโอนเงิน ดำเนินการหักภาษี ณ ที่จ่ายผ่านบริการ KTB e-Withholding Tax นอกจากนี้ ผู้ประกอบการสามารถยื่นซองประกวดราคา และยื่นหนังสือค้ำประกันกับภาครัฐผ่านบริการออกหนังสือค้ำประกันอิเล็กทรอนิกส์ หรือ KTB LG Online ได้อีกด้วย